CELEX: 62009FN0104
Language: mt
Date: 2009-12-21 00:00:00
Title: Kawża F-104/09: Rikors ippreżentat fil- 21 ta’ Diċembru 2009 — Diego Canga Fano vs Il-Kunsill

13.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/51
            
         Rikors ippreżentat fil-21 ta’ Diċembru 2009 — Diego Canga Fano vs Il-Kunsill
   (Kawża F-104/09)
   2010/C 37/81
   Lingwa tal-kawża: Il-Franċiż
   
      Partijiet
   
   
      Rikorrent: Diego Canga Fano (Brussell, il-Belġju) (rappreżentanti: S. Rodriguez u C. Bernard-Glanz, avukati)
   
      Konvenut: Il-Kunsill tal-Unjoni Ewropeja
   
      Suġġett u deskrizzjoni tal-kawża
   
   L-annullament tad-deċiżjoni tal-konvenut li ma jinkludix lir-rikorrent fil-lista tal-persuni promossi għall-grad AD 13 fil-proċedura ta’ promozzjoni 2009.
   
      Talbiet tar-rikorrent
   
   
               —
            
            
               Tannulla d-deċiżjoni tal-Awtorità tal-Ħatra li ma tinkludix lir-rikorrent fil-lista tal-persuni promossi għall-grad AD 13 fil-proċedura ta’ promozzjoni 2009;
            
         
               —
            
            
               tannulla, sa fejn huwa meħtieġ, id-deċiżjoni tal-Awtorità tal-Ħatra li tiċħad l-ilment tar-rikorrent;
            
         
               —
            
            
               tikkundanna lill-Awtorità tal-Ħatra tħallas lir-rikorrent somma ffissata ex aequo et bono fl-ammont ta’ EUR 150 000 bħala kumpens għad-danni morali subit minnu, flimkien mal-interessi moratorji bir-rata legali mid-data li fiha din issir dovuta, kif ukoll somma ffissata ex aequo et bono fl-ammont ta’ Eur 50 000 bħala kumpens għad-dannu professjonali li sofra, flimkien mal-interessi moratorji bir-rata legali mid-data li fiha din issir dovuta;
            
         
               —
            
            
               tikkundanna lill-Kunsill għall-ispejjeż.